महात्मा गाँधी जिला
महात्मा गाँधी जिला (अंग्रेज़ी: Mahatma Gandhi District) टॅक्सस राज्य के ह्युस्टन शहर में जातीय अंत:क्षेत्र है। जगह को अपना यह नाम भारत के राष्ट्रपिता महात्मा गाँधी के नाम पर मिला है। यहाँ मुख्य रूप से कई भारतीय और पाकिस्तानी रेस्तरां और दुकानें हैं तथा बड़ी भारतीय व पाकिस्तानी आबादी निवास करती है। यह क्षेत्र समान्यतः हिलक्रोफ्ट एवेन्यू के कारण हिलक्रोफ्ट के नाम से जाना जाता है। हिलक्रोफ्ट एवेन्यू वो मुख्य मार्ग है जहाँ पर महात्मा गाँधी जिले का अधिकतर हिस्सा आता है।